eo tl eo eo eo eo eo eo en eo ca eo en eo eo eo eo eo eo eo eo eo eo eo eo eo eo eo eo eo eo en eo eo en eo fr eo eo eo en es eo eo en en eo en en eo es en en en eo eo eo eo pt lt eo eo en eo hbs_lat eo nl eo es nl eo pt pt hbs_lat pt eo es es eo eo eo eo eo eo nl id en en en en en pt
La ĝardeneto de Elizabeta | Facila Vento
Deveno de la vortoj de Esperanto
Moderna Fabelo 3 – Azenoj
Elizabeta estas tre ĝentila kaj bon-kora homo. Pro tio, ŝi aranĝis antaŭ sia hejmo agrablan ĝardeneton. Matene, ŝi vizitas la florojn, kreskaĵojn kaj birdetojn, kiuj ofte alvenas.
Ŝi ĝoje parolas kun la plantoj, kvazaŭ ili estus homoj. Al la unuaj ŝi donas akvon, al la aliaj  ŝi donas  manĝon.
En la ĝardeno kreskas rozujoj, unu alta arbo kaj unu negranda arbo. En pluraj potoj estas diversaj verdaĵoj kaj floroj. Sur la ĝardena vojo kuŝas blankaj  ŝtonetoj. Sur la negranda arbo kreskas floroj de diversaj koloroj.
La plej interesa loko en la ĝardeno estas dometo por la birdoj, apud tiu arbo. Sed la dometo ne havas pordojn! Estas plezuro vidi, kiam birdoj en-venas, manĝas, ripozas kaj poste libere for-flugas. Iom post iom, ili eĉ al-kutimiĝas al proksimaj homoj, kaj ne plu timas ilin.
De tempo al tempo, homoj haltas antaŭ la domo de Elizabeta por rigardi la florojn kaj la liberajn birdetojn, kiuj gaje manĝas  en sia domo. Kelkaj homoj eĉ fotas.
Komprenu la intencon de Elizabeta: per siaj floroj, ŝi deziras feliĉon al preter-pasantoj. Kaj per la dometo por birdoj, ŝi deziras montri, ke por esti feliĉa oni devas ĝui liberecon.
Paŭlo Sergio Viana – Brazilo – verkis kaj voĉlegis
Sendi la tekston per retmesaĝo
Spektu ankaŭ la filmeton
tiu ĝardeno estas tiel bela kaj aranĝita kiel la ĝardeno de mia amikino kiu ankaŭ loĝasen via lando. Ankaŭ ŝi havas multajn potojn kun multajn florojn kaj ofte la birdoj kantas por dankesprimi ŝi ĉar ankaŭ ŝia ĝardeno estas paca kaj feliĉa loko.
Log in to Reply
Mi sxatis la tekston, gxi estas tre interesa kaj utila. Se mi havus gxardeneton, mi farus same. Alvokis mian atenton la dometon de birdoj sen pordoj, instruante nin pri libereco.
Log in to Reply
Mojosa la ideo!! Mi ŝategis la filmon! Ĝis!
Log in to Reply
Belega koro de S-ino Elisabeta!!
Log in to Reply
Lasu komenton Cancel reply
You must be logged in to post a comment.
Ricevi artikolojn per retmesaĝo
Por komencantoj – FONDUMO ZAMENHOF pri Paroli
Emilio pri Pri Facila Vento
Ĝan Ŭesli Starling pri Pri Facila Vento
Dang Van Thuyet pri Forgesemo
Desegno de Elegant Themes | Subtenata de Wordpress